**Kehtna Põhikool**

 **Hoolekogu KOOSOLEKU PROTOKOLL nr 5/2015/16**

**Kehtna põhikoolis, 28.04.2016**

Algus kell 18:00, lõpp kell 21:30

Juhatas: Kaidi Kauffeldt

Protokollis: Kaidi Kauffeldt

Võtsid osa: Ragne Falilejev, Piret Pärnamägi, Merle Schults, Eline Villig, Marko Valgma, Ermo Karilaid, Piret Kallaste, Kristel Põhjala (kutsutuna), Rika Mölder, Arvo Pajo, Kaidi Kauffeldt

Puudusid: Jaan Sildoja

**1. Päevakord:**

1)  Kokkuvõte õpilaste arvamustest ja ettepanekutest kiusamisteemadel ( Kristel Põhjala)

2) Ülevaade läbiviidud lastevanemate rahuloluküsitluste tulemustest.

3) Hoolekogu hinnang osapoolte käitumisele seoses õpetaja ja õpilase vahel aset leidnud konfliktiga 5.04. 2016.

4) Väikeklasside toimimine ja võimalused. Kuidas on korraldatud? Kui palju õpilasi? Kes hindab vajalikkust/sobivust?

**2. Arutati:**

1. Õppeaastal 2015/2016 viis kooli sotsiaalpedagoog Kristel Põhjala Kehtna põhikoolis kõigi klassidega läbi arutelud, mille teemadeks olid: mis on kiusamine, kuidas kiusamist märgata, kuidas kiusamisega hakkama saada. Analoogsed arutelud viidi läbi ka õpetajate ümarlauas.

Koolikiusamise vähendamise eesmärgil osaleb Kehtna Pk 2016/2017 õa VEPA käitumisoskuste mängu programmis.

2. Tutvuti märtsis läbiviidud lastevanemate rahuloluküsitluse tulemustega.

3. Kuulati ülevaadet toimunud konfliktist ja olukorra lahendamise käigust.

4. Tutvuti väikeklassi töökorraldusega.

**3. Otsused ja ettepanekud:**

**3.** 2) Otsus: lastevanemate rahuloluküsitluse tulemusi tutvustatakse kooli personalile ning lühiülevaate koos parendamist vajavate valdkondade tegevustega antakse kooli üldkoosolekul.

**3.** 3). Hinnang, arvamus: täiskasvanu ja lapse konfliktis on vastutavaks pooleks täiskasvanu. Õpetajad on saanud vastava hariduse, kuidas selles vanuserühmas lastega saada hakkama ja ennast kehtestada nii, et lapse isiksus ja eneseväärikus säilivad. Lapsed pole saanud koolitust, kuidas saada hakkama vihase/ kurja täiskasvanuga. Füüsiline vägivald täiskasvanu, antud juhul siis õpetaja poolt, ei ole aktsepteeritav, sest oma käitumisega on õpetaja tahest- tahtmata eeskujuks. Ehk kui räägime lastele, et konflikte ei lahendata füüsilist vägivalda kasutades ja täiskasvanutena ise laste puhul seda teeme, siis mis sõnumeid me välja saadame.

**Järgmine hoolekogu koosolek on 25. mail 2016 kell 18.00 põhikoolis.**

Kaidi Kauffeldt

protokollija